Vsaka vodja potrebuje svojo desno roko in v okviru Dijaške skupnosti je to zagotovo podpredsednik.

Sem Ivana Tomažič in obiskujem 1. b Škofijske gimnazije Vipava. Čeprav sem na šoli šele prvo leto, sem se v dogajanje na naši šoli že kar vklopila. Na seji Dijaške skupnosti (DS) sem bila predlagana za funkcijo podpredsednice DS in kandidaturo sem sprejela.

Med svoje prednosti prištevam zanesljivost, odgovornost in realističnost. Slednja se mi zdi zelo pomembna, saj moraš stvari najprej videti take kot so, preden jih izboljšaš. Naloge, ki so mi zaupane na več področjih, želim opraviti po svojih najboljših močeh. Že v osnovni šoli sem bila predsednica šolske skupnosti, in sem pri tem uživala. Delo dijaške skupnosti me zanima in zdi se mi, da je na tem področju možno marsikaj narediti; tako za dijake, kot tudi za šolo.

Vipava, 11. 4. 2023

Ivana Tomažič,

Kandidatka za podpredsednico DS ŠGV